**Likumprojekta “Grozījumi Ceļu satiksmes likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Ceļu satiksmes likumā” (turpmāk – projekts) sagatavots:- izpildot *Ministru kabineta 2016. gada 14. novembra rīkojuma Nr. 678 “Par konceptuālo ziņojumu “Par valsts akciju sabiedrības "Ceļu satiksmes drošības direkcija" uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu””* (turpmāk – rīkojums Nr.678) 3.punktā doto uzdevumu – sešu mēnešu laikā izstrādāt un iekšlietu ministram iesniegt noteiktā kārtībā Ministru kabinetā likumprojektu par grozījumiem Ceļu satiksmes likumā, papildinot 43.7 pantu ar trešo daļu un paredzot, ka Ministru kabinets nosaka izdevumus, kādi tiek segti valsts akciju sabiedrībai “Ceļu satiksmes drošības direkcija” (turpmāk – CSDD) saistībā ar attiecīgā panta pirmajā un otrajā daļā minēto valsts pārvaldes uzdevumu izpildi, kā arī to segšanas kārtību (turpmāk - samaksas kārtība), kā arī divu mēnešu laikā pēc grozījumu Ceļu satiksmes likumā pieņemšanas izstrādāt un iekšlietu ministram iesniegt noteiktā kārtībā Ministru kabinetā noteikumu projektu par samaksas kārtību;- lai deleģētu CSDD valsts pārvaldes uzdevumu, ko CSDD var veikt efektīvāk (Iekšlietu ministrijas iniciatīva). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  *Ceļu satiksmes likuma* 43.7 pants “Pārkāpumu fiksēšana ar tehniskiem līdzekļiem, neapturot transportlīdzekli” nosaka, ka:- lai Valsts policija veiktu ceļu satiksmes uzraudzību, CSDD, pamatojoties uz deleģēšanas līgumu, kas noslēgts ar Valsts policiju, var nodrošināt tehnisko līdzekļu (fotoiekārtas vai videoiekārtas) (turpmāk – fotoradars) uzstādīšanu un to darbību pārkāpumu fiksēšanai, neapturot transportlīdzekli;- Valsts policija, lai piemērotu administratīvos sodus par pārkāpumiem, kas fiksēti ar fotoradariem, neapturot transportlīdzekli, transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no fotoradariem, sagatavo protokolu–lēmumu un nosūta to personai, kurai piemērots administratīvais sods. Valsts policija ar CSDD var noslēgt deleģēšanas līgumu, kurā paredz, ka CSDD transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no fotoradariem, sagatavo protokola–lēmuma projektu un nosūta to Valsts policijai izvērtēšanai un lēmuma par administratīvā soda piemērošanu pieņemšanai, bet pēc minētā Valsts policijas lēmuma pieņemšanas protokolu–lēmumu nosūta personai, kurai piemērots administratīvais sods.  Valsts policija ir noslēgusi valsts pārvaldes uzdevuma deleģēšanas līgumu par abiem Ceļu satiksmes likuma 43.7 pantā minētajiem valsts pārvaldes uzdevumiem. 1. *Samaksa CSDD par valsts pārvaldes uzdevumu izpildi*

 Ministru kabineta 2016.gada 8. novembra sēdē (prot. Nr. 60 56. §) tika izskatīts Iekšlietu ministrijas (sadarbībā ar Satiksmes ministriju) sagatavotais *konceptuālais ziņojums “Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu”* (turpmāk – konceptuālais ziņojums), kas tika sagatavots, izpildot Ministru kabineta 2015.gada 2.jūnija sēdē (prot.Nr.27, 39.§, 3.punkts) doto uzdevumu. Konceptuālajā ziņojumā ietverti arī jautājumi saistībā ar *Valsts kontroles finanšu revīzijas par Iekšlietu ministrijas 2015.gada pārskata sagatavošanas pareizību* ietvaros veiktajā plānotajā pārbaudē konstatēto par pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” piešķirto valsts budžeta līdzekļu izlietojuma, kā arī Valsts policijas un CSDD noslēgtā valsts pārvaldes uzdevuma deleģēšanas līguma atbilstību tiesību aktiem un politikas plānošanas dokumentiem (turpmāk - revīzija). Revīzijā tika konstatēts arī, ka nav skaidra finansēšanas kārtība (normatīvie akti nereglamentē izdevumu veidus un apmērus, kas būtu iekļaujami pakalpojuma izmaksās, ja pakalpojums ir valsts deleģēts uzdevums).Lai nodrošinātu Transporta nozares attīstības plānošanas dokumentos un Ministru kabineta pieņemtajos lēmumos noteikto mērķu sasniegšanu attiecībā uz ātruma pārsniegšanas uz autoceļiem kontroli un ekonomisku šim mērķim novirzīto valsts budžeta līdzekļu izlietojumu, Valsts kontrole Iekšlietu ministrijai sniegusi šādus ieteikumus:*1.* *Iekšlietu ministrijai rosināt Ministru kabinetā atkārtoti vērtēt, vai izvēlētais fotoradaru iegādes finansēšanas modelis, kad fotoradaru iegāde tiek finansēta no CSDD dividendēm, ir valstij visizdevīgākais un nodrošina fotoradaru ieviešanu plānotajos termiņos.**2. Iekšlietu ministrijai veikt pasākumus, lai nodrošinātu, ka skaidri tiek noteikta fotoradaru darbības finansēšanas kārtība no Valsts policijai piešķirtajiem valsts budžeta līdzekļiem.* Ievērojot iepriekš minēto, Konceptuālajā ziņojumā sniegti arī priekšlikumi par iespējamiem risinājumiem, lai ieviestu Valsts kontroles ieteikumus, veicot finansiālās ietekmes un SVID analīzi. Rīkojumā Nr.678 noteikti atbalstītie identificēto *problēmu risinājuma varianti:*- pašreizējā valsts budžeta situācijā fotoradaru iegādes finansēšanas modelis, kad *fotoradaru iegāde tiek finansēta no CSDD dividendēm*, ir valstij visizdevīgākais no finansiālā viedokļa;- *izmaksas nosakāmas pēc šāda principa*:• izmaksās netiek iekļauta summa, kas atbilst CSDD fotoradaru ikgadējam nolietojumam, piemērojot valsts pārvaldes iestāžu budžeta veidošanas pamatprincipus (ievērojot, ka tiek deleģēts uzdevums, ko var veikt arī pati valsts pārvaldes iestāde), kas neparedz ilgtermiņa valsts budžeta līdzekļu uzkrāšanu. Neskatoties uz to, ka CSDD nav tiešās valsts pārvaldes iestāde, summas, kas atbilst CSDD fotoradaru ikgadējam nolietojumam, uzkrājums tiek veidots no valsts budžeta līdzekļiem. Pašlaik nav zināms, kad esošos fotoradarus būs nepieciešams nomainīt (atjaunot) (plānots, ka tie darbosies 5 gadus, bet var tikt izskatīta iespēja pagarināt darbības termiņu līdz 7 gadiem), kā arī, kādi finanšu līdzekļi tam būs nepieciešami un kāds būs to avots (iespējams, tiks turpināta pašreizējā kārtība, ka fotoradaru iegādei tiks novirzītas CSDD dividendes);• izmaksās tiek iekļauta plānotā peļņa 5% apmērā no fotoradaru uzstādīšanas un darbības nodrošināšanas izmaksām;• izmaksās tiek iekļauta tā pievienotās vērtības nodokļa (PVN) daļa, kas netiek atgūta. CSDD ir tiesības aprēķināt atskaitāmo priekšnodokli, izmantojot proporciju par precēm un pakalpojumiem, kas saistīti ne tikai ar deleģēto valsts pārvaldes uzdevumu, ja nav iespējams nodrošināt atsevišķu šo preču un pakalpojumu uzskaiti;*- deleģēto uzdevumu apmaksa* veicama, izmantojot“vienības cenu” (vienas radardienas izmaksas); samaksas apmērs atkarīgs no faktisko radardienu skaita. šis modelis piemērojams ar 2017.gada 1.janvāri. Lai šo modeli īstenotu, nepieciešams veikt attiecīgus grozījumus normatīvajos aktos, paredzot noteikt konkrētu samaksas apmēru par vienu radardienu, kā arī radardienas definīciju.*- normatīvā regulējuma pilnveidošanai nepieciešams* veikt grozījumus [Ceļu satiksmes likumā](http://likumi.lv/ta/id/45467-celu-satiksmes-likums), papildinot 43.7 pantu “Pārkāpumu fiksēšana ar tehniskiem līdzekļiem, neapturot transportlīdzekli” ar trešo daļu un paredzot, ka Ministru kabinets nosaka CSDD izdevumus, kādi tiek segti par šī panta pirmajā un otrajā daļā minēto valsts pārvaldes uzdevumu izpildi, kā arī to segšanas kārtību. Pēc grozījumu pieņemšanas nepieciešams izstrādāt un pieņemt attiecīgus Ministru kabineta noteikumus. Pārejas periodā līdz attiecīga regulējuma spēkā stāšanās ir veikti attiecīgi grozījumi Ministru kabineta 2014.gada 29.jūlija rīkojumā Nr.382 “[Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai](http://likumi.lv/ta/id/267942-par-iekslietu-ministrijas-ilgtermina-saistibam-celu-satiksmes-parkapumu-fiksesanas-tehnisko-lidzeklu-fotoradaru-darbibas-nodros...)” (*Ministru kabineta 2017.gada 3.janvāra rīkojums Nr. Nr. 3*), paredzot tajā arī šādu samaksas kārtību CSDD:- samaksas apmēru par fotoradaru uzstādīšanu un to darbības nodrošināšanu nosaka, ņemot vērā uzstādīto fotoradaru skaitu, to darbības dienu skaitu (ja fotoradars ir darbojies vismaz 16 stundas diennaktī) un vienas fotoradara darbības dienas izmaksas;- samaksas apmēru par informācijas apstrādi transportlīdzekļu un to vadītāju valsts reģistrā, kas saņemta no fotoradariem, un protokolu-lēmumu projektu sagatavošanu un nosūtīšanu Valsts policijai nosaka, ņemot vērā viena protokola-lēmuma projekta sagatavošanas izmaksas (0,57 *euro*) un faktiski sagatavoto protokolu-lēmumu projektu skaitu;- samaksas apmēru par protokolu-lēmumu nosūtīšanu personām, kurām uzlikts administratīvais sods par pārkāpumiem ceļu satiksmē, nosaka, ņemot vērā faktiski nosūtīto protokolu-lēmumu skaitu, vienas vēstules sagatavošanas izmaksas (0,078 *euro*) un valsts akciju sabiedrības “Latvijas Pasts” noteikto attiecīgās vēstules nosūtīšanas pakalpojumu tarifu;- vienas tehniskā līdzekļa (fotoradara) darbības dienas izmaksas nosaka šādā apmērā:• fotoradariem, kas iegādāti 2015. gadā, - 30,60 *euro*;• fotoradariem, kas iegādāti pēc 2015. gada, - 39,99 *euro*. Atbalstītie problēmu risinājuma varianti pamatā tiek īstenoti plānotā finansējuma ietvaros, un izdevumu apjoms ir sabalansēts ar valsts pamatbudžeta ieņēmumu apjomu no naudas sodiem par pārkāpumiem ceļu satiksmē, kas fiksēti ar komersanta fotoradariem. Vienlaikus koncepcijā norādīts, ka fotoradaru darbības rezultātā valsts pamatbudžeta ieņēmumiem no naudas sodiem būtu jāsamazinās, jo fotoradaru ieviešanas mērķis ir pārkāpumu mazināšana un novēršana ceļu satiksmē.1. *Valsts pārvaldes uzdevuma, ko CSDD var veikt efektīvāk, deleģēšana*

Ceļu satiksmes likuma 43.6 panta devītā daļa pieļauj protokolu–lēmumu *un citu ar protokola–lēmuma izpildi saistīto dokumentu* elektronisku nosūtīšanu personai, ja tā CSDD interneta vietnē ir reģistrējusies elektroniskajā e-pakalpojumu sistēmā un piekritusi paziņojumu saņemšanai elektroniski. Ar protokola–lēmuma izpildi saistītie dokumenti šī projekta izpratnē ir Latvijas Administratīvo pārkāpumu kodeksa (turpmāk – LAPK) 296.panta kārtībā sastādītais paziņojums personai, kura saukta pie administratīvās atbildības, bet nav veikusi naudas sodu apmaksu LAPK noteiktajā termiņā, par protokola-lēmuma nodošanu piespiedu izpildei tiesu izpildītājam.Pašreiz Valsts policijas amatpersonas, izpildot LAPK noteikto pienākumu, rakstveidā informē personas par lēmuma par administratīvā soda uzlikšanu nodošanu piespiedu izpildei tiesu izpildītājam (turpmāk – paziņojums), paziņojumus adresātiem izsūtot ar VAS “Latvijas Pasts” starpniecību. Tā, piemēram, par 2015.gadā Valsts policijas sastādītajiem 42 435 protokoliem-lēmumiem 2016.gadā tika sagatavots un pārkāpējiem nosūtīts 2471 paziņojums. Savukārt 2016.gadā sastādīti 97 257 protokoli-lēmumi jeb 2,3 reizes vairāk kā 2015.gadā. No tā prognozējams, ka 2017.gadā būs nepieciešams līdz divas reizes vairāk paziņojumu. Vienlaikus 2016.gada beigās/2017.gada sākumā uzstādīti vēl 24 stacionārie fotoradari. 2017.gada ietvaros plānots uzstādīt vēl 20 fotoradarus, bet 2018.gada ietvaros – 40 fotoradarus. Līdz 2019.gadam būs uzstādīti jau 100 stacionārie fotoradari. Bez tam, 2017.gadā tiks ieviesti 15 pārvietojamie fotoradari. Līdz ar to var prognozēt, ka nosūtāmo paziņojumu skaits ievērojami pieaugs.Valsts policija ir noslēgusi līgumu ar VAS “Latvijas Pasts”, lai nodrošinātu paziņojumu nosūtīšanu ar vēstuli. Pašreiz Valsts policija paziņojumus sagatavo, izmantojot CSDD uzturētajā transportlīdzekļu un to vadītāju reģistrā pieejamo informāciju. Valsts pārvaldes iekārtas likuma 40.pants “Deleģēšanas pamatnoteikumi” nosaka, ka:- publiska persona var deleģēt privātpersonai un citai publiskai personai (turpmāk — pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk;- privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma [41.panta](https://likumi.lv/doc.php?id=63545#p41) otrās un trešās daļas noteikumus.Savukārt, minētā likuma 42.pants “Deleģēšanas nosacījumi privātpersonai” nosaka, ka privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus.Meklējot veidu kā padarīt paziņojumu nosūtīšanas procesu efektīvāku, secināts, ka visefektīvāk tas būtu izdarāms, izmantojot CSDD resursus, proti deleģējot CSDD *citu ar protokola–lēmuma izpildi saistīto dokumentu* nosūtīšanu. Valsts policijas un CSDD izmaksu salīdzinājums atspoguļots šīs anotācijas III. sadaļā.Līdztekus Paziņošanas likumā noteiktajiem paziņošanas veidiem, Ceļu satiksmes likuma 43.6 panta devītā daļa nosaka, ka, ja persona CSDD interneta vietnē ir reģistrējusies elektroniskajā e-pakalpojumu sistēmā un piekritusi paziņojumu saņemšanai elektroniski, protokolu–lēmumu un citus ar protokola–lēmuma izpildi saistītos dokumentus minētajai personai nosūta elektroniski. Pēc CSDD datiem elektroniskajā e-pakalpojumu sistēmā ir reģistrēti 400 000 CSDD e-pakalpojumu lietotāji, kuriem jau šobrīd CSDD Valsts policijas vārdā varētu elektroniski nosūtīt paziņojumus par nesamaksātajiem fotoradaru sodiem. Lai šādu procesu īstenotu, ir nepieciešams papildināt Ceļu satiksmes likuma 43.7 pantā ietverto deleģējumu un noteikt, ka CSDD nosūta ne tikai protokolus-lēmumus, bet arī citus ar protokola–lēmuma izpildi saistītos dokumentus personai, kurai piemērots sods. Attiecīgi nepieciešams papildināt arī starp Valsts policiju un CSDD noslēgto deleģēšanas līgumu. *Projekta mērķis* ir sakārtot valsts pārvaldes deleģēto uzdevumu finansēšanu fotoradaru ieviešanas jomā, kā arī nodrošināt taupīgāku valsts budžeta līdzekļu izlietojumu, deleģējot jaunu valsts pārvaldes uzdevumu privātpersonai, kas to var veikt efektīvāk. Projekts paredz papildinājumus Ceļu satiksmes likuma 43.7 pantā “Pārkāpumu fiksēšana ar tehniskiem līdzekļiem, neapturot transportlīdzekli”:- paredzot, ka Valsts policija var slēgt deleģēšanas līgumu ar CSDD arī par citu ar protokola–lēmuma izpildi saistīto dokumentu nosūtīšanu personai, kurai piemērots administratīvais sods; - nosakot, ka Ministru kabinets nosaka CSDD izdevumus, kādi tiek segti par šajā pantā minēto valsts pārvaldes uzdevumu izpildi, kā arī to segšanas kārtību. |
| 3. | Projekta izstrādē iesaistītās institūcijas | Iekšlietu ministrija, Valsts policija, CSDD. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Valsts policijas un CSDD sadarbību valsts pārvaldes deleģēto uzdevumu fotoradaru darbības un dokumentu paziņošanas jomā, kā arī šo uzdevumu finansēšanu.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies, jo pilnveidoti arī valsts pārvaldes deleģēto uzdevumu līguma nosacījumi, tajā skaitā samaksas kārtība CSDD un atskaitīšanās kārtība par valsts budžeta līdzekļu izlietojumu.Iesaistītā finanšu struktūrvienību personāla darba apjoms samazināsies.  |
| 3. | Administratīvo izmaksu monetārs novērtējums | Valsts policijas un CSDD administratīvās izmaksas samazināsies, jo pilnveidoti arī valsts pārvaldes deleģēto uzdevumu līguma nosacījumi, tajā skaitā samaksas kārtība CSDD un atskaitīšanās kārtība par valsts budžeta līdzekļu izlietojumu. Dokumentu aprites apjoms tiks samazināts. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 11 515 |  | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 11 515 |  | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 11 515 |  | -10 603 | -9805 | -8893 |
| 2.1. valsts pamatbudžets | 11 515 |  | -10 603 | -9805 | -8893 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 |  | 10 603 | 9805 | 8893 |
| 3.1. valsts pamatbudžets | 0 |  | 10 603 | 9805 | 8893 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |
|  |  |  |  |
| 5. Precizēta finansiālā ietekme: | 0 |  | 10 603 | 9805 | 8893 |
| 5.1. valsts pamatbudžets |  | 10 603 | 9805 | 8893 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | ***Izmaksu efektivitāti pamatojošie aprēķini:*** √ Aprēķini balstīti uz pieņēmumu, ka CSDD nosūtīto paziņojumu kopējais skaits laikposmā no 2018.-2021.gadam – 41 400 (2018.gadā –4 800; 2019.gadā – 9000; 2020.gadā – 13 800; 2021.gadā – 13 800).\_√ Valsts policijas resursi, kas tiks ietaupīti, deleģējot uzdevumu CSDD, tiks novirzīti ar Valsts policijas uzdevumu, kas saistīti ar fotoradaru darbības jomu un protokolu-lēmumu apriti saistītu uzdevumu izpildei sakarā ar ievērojamo darba apjoma pieaugumu (fotoradaru skaita palielinājumu). Detalizēti aprēķini, kas pamato to, ka CSDD dokumentu paziņošanas uzdevumu var veikt efektīvāk, atspoguļoti anotācijas pielikumā.Saskaņā ar aprēķinu:√ Valsts policijas izmaksas par 1 paziņojuma sagatavošanu un nosūtīšanu ierakstītā vēstulē ar VAS “Latvijas Pasts” starpniecību –**3,29** *euro*;√ Valsts policijas maksa CSDD, ja noslēgts valsts pārvaldes uzdevuma deleģēšanas līgums, par 1 paziņojuma sagatavošanu un nosūtīšanu ar elektroniskā pasta starpniecību – **0,19** *euro*; parastā vēstulē ar VAS “Latvijas Pasts” starpniecību – **0,578** *euro.*Indikatīvs valsts budžeta līdzekļu ietaupījums (aprēķinā pieņemts, ka CSDD paziņojumus nosūta ar elektroniskā pasta starpniecību ar 2018.gadu, kā arī tas, ka Valsts policijas bāzes izdevumi turpmāk ir 2017.gada apmērā, jo, palielinoties ar pasta starpniecību nosūtīto paziņojumu apjomam, būtu nepieciešami papildu valsts budžeta līdzekļi, lai segtu Valsts policijas pieaugošos izdevumus):2018.gadā ­ - 10 603 *euro*2019.gadā – ­ 9805 *euro*2020.gadā- 8893 *euro*2021.gadā- 8893 *euro.*Pieņemts, ka 2017.gadā tiek nosūti 3500 paziņojumi (2016.gadā nosūtīts 2471 paziņojums) un indikatīvie izdevumi:3,29 *euro x* 3500=11 515 *euro.*  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Valsts pamatbudžeta ieņēmumi no naudas sodiem, ko uzliek Valsts policija par pārkāpumiem ceļu satiksmē, kas fiksēti ar CSDD piederošajiem fotoradariem un izdevumi ilgtermiņa saistību pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” tiek plānoti likumprojekta par valsts budžetu kārtējam saimnieciskajam gadam un likumprojekta par vidēja termiņa budžeta ietvaru sagatavošanas procesā, ņemot vērā, piemēram, CSDD dividenžu apjomu, kas novirzāms fotoradaru iegādei un uzstādīšanai (iegādājamo fotoradaru skaitu), aktuālos statistikas datus par uzliktajiem naudas sodiem, to apmēru un ieņēmumu apjomu un tendencēm, izdevumu apjomu ietekmējošos faktorus.  Saskaņā ar likumu “Par valsts budžetu 2017.gadam” un likumu “Par vidēja termiņa budžeta ietvaru 2017., 2018. un 2019.gadam” CSDD izdevumi, kas saistīti ar deleģēto valsts pārvaldes uzdevumu izpildi, Iekšlietu ministrijas budžeta apakšprogrammai 06.01.00 “Valsts policija” paredzētā ilgtermiņa saistību pasākuma “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” ietvaros 2017.- 2022.gadam (2015.gadā pakāpeniski uzstādītie 16 fotoradari, 2016.gadā pakāpeniski uzstādītie 24 fotoradari, 2017.gadā pakāpeniski uzstādītie 20 fotoradari, kuru sākotnējais darbības laiks plānots – 5 gadi) plānoti 5 461 983 *euro* apmērā (no tā: fotoradaru darbības nodrošināšanas izmaksas: 3 612 669 *euro*, t.sk. CSDD izmaksas – 487 117 *euro*, ārpakalpojumu izmaksas – 2 954 175 *euro*, plānotā peļņa (5%) – 171 377 *euro;* protokolu-lēmumu (projektu) sagatavošanas un nosūtīšanas izmaksas – 1 849 314 *euro*):2017.gadā – 994 525 *euro* 2018.gadā –1 206 639 *euro* 2019.gadā –1 206 639 *euro* 2020.gadā –1 018 201 *euro* 2021.gadā –790 984 *euro*2022.gadā – 244 995 *euro*. Ievērojot, ka minētā informācija tiešā veidā neattiecas uz projektu, izdevumu apjomi netiek norādīti šīs sadaļas 1.-5.punktā. CSDD izdevumi, kas tiek segti no valsts budžeta līdzekļiem atbilstoši sniegto pakalpojumu apjomam (nodrošināto radardienu skaitam un sagatavoto protokolu-lēmumu (projektu) skaitam): personāla izmaksas, autotransporta noma, datortehnikas iegāde un atjaunošana, degvielas izdevumi, informatīvās sistēmas uzturēšanas un datu pārraides izmaksas, ēku remonta, uzturēšanas izmaksas un komunālie pakalpojumi, administrācijas izmaksas, neatgūstamā pievienotās vērtības nodokļa daļa, elektroenerģijas izmaksas, fotoradaru apdrošināšanas, apsardzes izmaksa, sakaru pakalpojumi, fotoradaru apkopes, remonta, verifikācijas, diennakts reaģēšanas servisa un citas tiešās izmaksas (piemēram, aprīkošana ar apsardzes sistēmu, elektroskaitītāja uzstādīšana, pieslēgums elektropadevei).  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts “Noteikumi par izdevumu segšanu valsts akciju sabiedrībai “Ceļu satiksmes drošības direkcija” par Ceļu satiksmes likuma 43.7 pantā minēto valsts pārvaldes uzdevumu izpildi” (turpmāk – noteikumu projekts), kas saskaņā ar Ministru kabineta rīkojuma Nr.678 3.punktā Iekšlietu ministrijai doto uzdevumu divu mēnešu laikā pēc grozījumu Ceļu satiksmes likumā pieņemšanas jāiesniedz noteiktā kārtībā Ministru kabinetā. Noteikumu projekts noteiks izdevumus, kādi tiek segti CSDD saistībā ar valsts pārvaldes uzdevumu izpildi Fotoradaru darbības nodrošināšanas izmaksas (CSDD izmaksas, kas attiecināmas uz fotoradaru darbības nodrošināšanu un naudas sodu ieņēmumu nodrošināšanu, fotoradaru apkalpošanas izmaksas (ārpakalpojumu izmaksas), ar protokolu-lēmumu nosūtīšanu saistītās izmaksas, plānoto peļņu), kā arī to segšanas kārtību, piemēram:- samaksas apmēra par fotoradaru uzstādīšanu un to darbības nodrošināšanu noteikšanas kārtību (ņemot vērā uzstādīto fotoradaru skaitu, to darbības dienu skaitu (ja fotoradars ir darbojies vismaz 16 stundas diennaktī) un vienas fotoradara darbības dienas izmaksas);- vienas fotoradara darbības dienas (radardienas) definīciju (fotoradars darbojies vismaz 16 stundas diennaktī);- samaksas apmēru par informācijas apstrādi transportlīdzekļu un to vadītāju valsts reģistrā, kas saņemta no fotoradariem, un protokolu-lēmumu projektu sagatavošanu un nosūtīšanu Valsts policijai (ņemot vērā viena protokola-lēmuma projekta sagatavošanas izmaksas un faktiski sagatavoto protokolu-lēmumu projektu skaitu);- samaksas apmēru par protokolu-lēmumu nosūtīšanu personām, kurām uzlikts administratīvais sods par pārkāpumiem ceļu satiksmē (ņemot vērā faktiski nosūtīto protokolu-lēmumu skaitu, vienas vēstules sagatavošanas izmaksas un valsts akciju sabiedrības “Latvijas Pasts” noteikto attiecīgās vēstules nosūtīšanas pakalpojumu tarifu);- vienas tehniskā līdzekļa (fotoradara) darbības dienas izmaksas;- dokumentu paziņošanas izmaksas, ja dokumentus paziņo CSDD. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas tīmekļa vietnē. |
| 2. | Sabiedrības līdzdalība projekta izstrādē | Projekts publicēts Iekšlietu ministrijas tīmekļa vietnē. Sabiedrībai viedokli bija iespējams iesniegt līdz 2017.gada 7.februārim. |
| 3. | Sabiedrības līdzdalības rezultāti | Par projektu komentāri nav saņemti. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts policija, CSDD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas V sadaļa-projekts šo jomu neskar.

Iekšlietu ministrs Rihards Kozlovskis

Vīza:

Valsts sekretāre Ilze Pētersone–Godmane

 15.03.2017 15:29

 3083

 A.Strode, 67219602

 alda.strode@iem.gov.lv

A.Mincenoka, 67208791

anzelika.mincenoka@vp.gov.lv